Source: https://lrs.fi/kotihifistelijoilla-alkaa-tekniikan-uusi-aikakausi-4k-blu-ray-levyt-saapuvat/
Timestamp: 2020-05-30 11:57:59+00:00

Document:
Kotihifistelijöillä alkaa tekniikan uusi aikakausi – 4K-Blu-ray-levyt saapuvat - Länsirannikon Sanomat
Etusivu Tekniikka ja tiede Kotihifistelijöillä alkaa tekniikan uusi aikakausi – 4K-Blu-ray-levyt saapuvat
Kuva: San Andreas, Warner Bros. Pictures
4K-resoluutioon siirtyneillä elokuva- ja peliharrastajilla koittaa vihdoin herkulliset hetket, kun 4K-elokuvia aletaan saamaan myös Blu-ray-versioina.
Ultra HD Blu-ray toistaa elokuvat 4K-tarkkuudella ja High Dynamic Range (HDR) -kuvalla, joka tarkoittaa kattavampaa väriskaalaa ja noin neljä kertaa enemmän pikseleitä Full HD -kuvaan verrattuna. Kuvatarkkuuden ero on merkittävä, mutta parhaimman hyödyn 4K:sta saa, mitä suurempi näyttöruutu on.
Warner Bros. Home Entertainment on yksi ensimmäisistä 4K-BD-julkaisijoista ja se lanseeraa neljä elokuvaa uudessa 4K Ultra HD Blu-ray -muodossa 12. huhtikuuta. Ensimmäisenä julkaistaan Pan, Mad Max: Fury Road, San Andreas ja LEGO Elokuva.
Warner Bros. julkaisee myöhemmin tämän vuoden aikana useita muitakin 4K Ultra HD -elokuvia. Suurimmassa osassa elokuvista käytetään myös Dolby Atmos -ääntä, joka kaiuttaa äänen taka- ja sivuäänien lisäksi kuulijan ala- ja yläpuolelle. Elokuvat julkaistaan Ultra HD Blu-ray -yhdistelmäpakkauksessa, joka sisältää 4K Ultra HD Blu-ray -levyn, Blu-ray-levyn, jolla on elokuva sekä lisämateriaalia HD-muodossa, sekä elokuvan digitaalisen version.
Täydellistä HDR-kuvallista 4K Ultra HD -kokemusta varten tarvitaan myös HDR-kuvalla varustettu 4K Ultra HD -televisio, Ultra HD Blu-ray -soitin ja HDMI-kaapeli (kategoria 2).
Edellinen artikkeliPAM:n luottamusmiesjäsen kirjoitti Hesburgerin perustajalle rajun vastineen
Seuraava artikkeliTerveydelle vaarallista kosmetiikkaa, koruja ja leluja sekä tuoteväärennöksiä ― Tulli muistuttaa verkkokaupan varjopuolista

References: HD 
 HD 
 HD 
 HD 
 HD 
 HD 
 HD 
 HD 
 HD